Године 451. среће се са својим братом Теодорихом у војсци свог оца који је са римским војсковођом Аецијем склопио савез против Атиле. У одлучујућој бици на Каталаунским пољима у близини Троје налазио се на левом крилу које је предводио Аеције, где је дошло до првог судара са Хунима. Борба се наставила и током ноћи. Тада је Турисмунд дошао близу хунског града. Избегао је заробљеништво само захваљујући храбром држању својих људи. Другога дана је откривен Теодорихов леш, па је Турисмунд на сахрани извикан за краља.